recursal/SuperWikiNEXT-32B huggingface dataset:
**אחר צהריים סתיווי** (ביפנית: **秋刀魚の味**; בתעתיק: **Sanma no aji**; בתרגום חופשי: טעם הסאמנה (אנ'); באנגלית: **An Autumn Afternoon**) הוא סרט דרמה יפני משנת 1962. זהו סרטו האחרון של הבמאי יסוג'ירו אוזו, שמת שנה לאחר מכן בגיל 60. בסרט מככב השחקן הקבוע של אוזו, צ'ישו ריו (אנ') בתור שוהי היראימה, אב משפחת היראימה, שבמהלך הסרט מבין את חובתו לארגן את נישואי בתו. הסרט מדבר על השלמה עם המוות ופרידה מן החיים, על קבלת הזקנה לצד הערצה לצעירים הנטושים.

כיום הסרט נחשב על ידי רבים לאחד מסרטיו הטובים ביותר של אוזו.

עלילה
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
טוקיו, 1962. שוהי היראימה (צ'יסהו ריו) הוא אלמן מזדקן עם בן נשוי בן 32, בשם קוליצ'י, ושני ילדים לא נשואים: מיצ'יקו, בת 24 וקאזו, בן 21. גיל הילדים וזכרונותיהם מאמם, מעידים על כך שהיא מתה לפני סוף מלחמת העולם השנייה, אולי בהפצצת טוקיו. לאחר נישואיו קוליצ'י עבר לגור עם אשתו בדירה קטנה והותיר את הטיפול באביו לשני אחיו הקטנים.

קבלה וביקורת
------------

### קבלה

הסרט נחשב על ידי רבים ליצירת מופת. מבקר הקולנוע רוג'ר אברט הציב את הסרט ברשימת הסרטים הטובים ביותר שלו, וכתב: "מדי פעם אני חוזר לאוזו, מרגיש צורך להרגע ולהשתקם. הוא אדם בעל הבנה מעמיקה של טבע האדם, ואין הוא מתבטא בהצהרות דרמטיות אודותיו. אנחנו כאן, אנחנו מקווים להיות מאושרים, אנחנו רוצים להצליח, אנחנו נעולים בתוך הבדידות שלנו, החיים ממשיכים." הסרט מחזיק בדירוג של 95% "טריות" ביקורות מצטברות באתר Rotten Tomatoes, בהתבסס על 19 ביקורות, עם ממוצע של 8.9/10.

### מדיה ביתית

אוסף קריטריון פרסמה את הסרט בארצות הברית ב־DVD בשנת 2008, ובBlu-ray בשנת 2014.

ב־2013 הוא הוצג במסגרת הקרנה מחודשת של סרטים קלאסיים בפסטיבל הקולנוע בקאן.

קישורים חיצוניים
----------------

ויקישיתוף מדיה וקבצים בנושא **אחר צהריים סתווי** בוויקישיתוף

* "אחר צהריים סתווי", במסד הנתונים הקולנועיים IMDb (באנגלית)
* "אחר צהריים סתווי", באתר נטפליקס
* "אחר צהריים סתווי", באתר AllMovie (באנגלית)
* "אחר צהריים סתווי", באתר Rotten Tomatoes (באנגלית)
* "אחר צהריים סתווי", באתר Metacritic (באנגלית)
* "אחר צהריים סתווי", באתר אידיבי
* "אחר צהריים סתווי", במסד הנתונים הקולנועיים KinoPoisk (ברוסית)
* An Autumn Afternoon: A Fond Farewell (אחר צהריים סתיווי: פרידה חביבה), מאמר מאת ג'ף אנדרו (Geoff Andrew) ב-Criterion Collection (באנגלית)

הערות שוליים
------------

1. ↑
2. ↑  "1,000 Greatest Films (Full List)". נבדק ב-24 בינואר 2016. `{{cite web}}`:  (עזרה)
3. ↑  Ebert, Roger (31 במאי 2011). "*An Autumn Afternoon* Movie Review (1962)". נבדק ב-24 בינואר 2016. `{{cite web}}`:  (עזרה)
4. ↑  "An Autumn Afternoon".
5. ↑  "An Autumn Afternoon". *The Criterion Collection*.
6. ↑  "Cannes Classics 2013 line-up unveiled". *Screen Daily*. נבדק ב-2013-04-30.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4650641
* BnF: cb17793876c (data)
* CANTIC: a12101254
* SUDOC: 181064243
* VIAF: 316754022
* WorldCat (עם VIAF): 316754022

 |
**אנושיראואן רוחאני** (בפרסית: **انوشیروان روحانی**; נולד ב-24 ביולי 1939), הוא פסנתרן ומלחין איראני. הוא ידוע בהלחנה ובניצוח של מוזיקה קלאסית עכשווית, כמו גם מוזיקת פופ פרסית. הוא גם הלחין מספר פסקולים לסרטים איראניים.

תחילת חייו
----------

רוחאני, נולד בשנת 1939 ברשת, במחוז גילאן שבאיראן. רוחאני קיבל שיעורי נגינה מאביו, שהיה אף הוא משורר וכנר. אחיו, שהרדד רוחאני (אנ'), ארדשיר רוחאני ושחריאר רוחאני הם גם מוזיקאים. כשרוחאני היה בן תשע הוא שידר את השיר הראשון שלו ברשת הרדיו הלאומית האיראנית.

מאוחר יותר למד רוחאני פסנתר אצל הפסנתרן ג'וואד מרופי (אנ') בקונסרבטוריון הפרסי הלאומי למוזיקה בטהרן.

מלבד פסנתר, שלט רוחאני בעוגב ובאקורדיון. בשנת 1958, אנושיראואן החל באופן רשמי את שיתוף הפעולה עם הרדיו האיראני הלאומי. הקריירה של רוחאני כוללת למעלה מ-500 יצירות הכוללות שירה, עיבודים לתזמורת, קטעי פסנתר ופסקול סרטים, ביניהם "סולטן-א-גלבהא", "דלה קוצ'ולו" ו"גול-י סנג".

עבודות מאוחרות יותר
-------------------

לאחר המהפכה האיראנית של 1979, המשיך רוחאני את ההלחנה שלו בעולם המערבי, בעיקר בלוס אנג'לס ובגרמניה, שם הקליט אלבומים בחברת התקליטים MZM.

רוחאני עבד עם תזמורות מחוץ לאיראן, כולל התזמורת הסימפונית הצ'כית בפראג, שביצעה את הקטעים התזמורתיים מאלבומו 'מנגינות אהבה סימפוניות'.

ב-2003 הוא כתב שיר אחד עבור סקורפיונז, "Maybe I Maybe You", שמופיע באלבום "Unbreakable".

מורשת
-----

רוחאני הלחין את המקבילה הפרסית לשיר "יום הולדת שמח" שכותרתה "תבלודת מובארק" (בתרגום חופשי: "ברוך יום הולדתך"). נהוג לשיר אותו במסיבות יום הולדת פרסיות (המוקדשות לאחיינו שרווין שאפי).

ראו גם
------

* גול-י סנג

קישורים חיצוניים
----------------

ויקישיתוף מדיה וקבצים בנושא **אנושיראואן רוחאני** בוויקישיתוף
* אתר האינטרנט הרשמי של אנושיראואן רוחאני
* אנושיראואן רוחאני, ברשת החברתית פייסבוק

* אנושיראואן רוחאני, ברשת החברתית אינסטגרם

* אנושיראואן רוחאני, באתר אייטונס (באנגלית)

* אנושיראואן רוחאני, באתר ספוטיפיי

* אנושיראואן רוחאני, באתר MusicBrainz (באנגלית)

* אנושיראואן רוחאני, באתר Discogs (באנגלית)

* אנושיראואן רוחאני, באתר Songkick (באנגלית)

הערות שוליים
------------

1. 1 2 3  Moshkin Ghalam, S: "Tasneef-ha, Taraneh-ha, va Soroud-hayeh Iran Zamin", Khaneh Sabz Tabestan Press, 1378.
2. 1 2 3  "Anoushiravan Rohani, Know Him Better". *WhatsUpIran.com*. אורכב מ-המקור ב-21 באוגוסט 2014. נבדק ב-19 אוג' 2014. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e5b89256-eba7-43ca-b799-5b75a7bf3451

 |
**מהומות דינמו זאגרב - הכוכב האדום בלגרד** הן התפרעויות שהתרחשו ב-13 במאי 1990 באצטדיון מקסימיר בזאגרב שביוגוסלביה (כיום בקרואטיה), בין הגרעין הקשה של אוהדי דינמו זאגרב ("הבחורים הרעים בכחול") לבין אוהדי הכוכב האדום בלגרד ("הגיבורים"). כ-60 בני אדם ביניהם אוהדים ואנשי ביטחון נפצעו במהלך המהומות.

רקע פוליטי למשחק
----------------

צמד הקבוצות הוביל לרוב את ראשות טבלת ליגת העל היוגוסלבית ולעיתים קרובות הוכתרה אחת מן הקבוצות בתואר האליפות. בשנת 1990 החלו לצוץ מתחים אתניים ביוגוסלביה. המגמה הפוליטית הראתה ירידה בכוחו של הקומוניזם ועלייה בדרישה לעצמאות והתנתקות מיוגוסלביה מצידן של חלק מחברות הפדרציה, וביניהן קרואטיה. כמספר שבועות לפני המשחק, התקיימו בחירות רב מפלגתיות בקרואטיה לראשונה מזה 50 שנים. הסיבוב השני של הבחירות הללו נערך ב-6 במאי 1990 ובו זכתה ברוב קולות מפלגת האיחוד הדמוקרטי הקרואטי (HDZ) בראשותו של פרניו טוג'מן. סרביה, תחת הנהגתו של סלובודן מילושביץ', התנגדה לעצמאות קרואטיה ויצירת סדר פוליטי מדיני חדש.

ההתנגשות
--------

מספר שעות לפני תחילת המשחק נרשמו מספר תקריות אלימות בין שני מחנות האוהדים ברחובות זאגרב. ההתנגשות המרכזית החלה בתוך האצטדיון שם השליכו אוהדי דינמו זאגרב אבנים וכיסאות לעבר אוהדי הכוכב האדום, שהחלו לעקור את הגדרות ושלטי החסות שהפרידו בין מחנות האוהדים, והחלו לעשות דרכם לעבר אוהדי דינמו זאגרב, תוך כדי זריקת חפצים וקריאת קריאות לאומניות בגנות המנהיג הקרואטי הנבחר.

האוהדים החלו לפרוץ לכר הדשא כאשר פעולות המשטרה אינן מצליחות להשאירם ביציעים. רק לאחר הגעת תגבורת הכוללת כלי רכב משוריינים ותותחי מים, הצליחה המשטרה להשתלט על המהומות.

שחקני הכוכב האדום בלגרד עזבו את כר הדשא ונכנסו לחדר ההלבשה, אך לעומתם חלק משחקני דינמו זאגרב נשארו במגרש. קפטן הקבוצה, זבונימיר בובאן, בעט בקצין המשטרה ראפיק אחמינוביץ'. בובאן הוכרז בקרואטיה כגיבור לאומי ואף זכה למוניטין של לאומן קרואטי בסרביה. הוא הושעה מכל פעילות למשך שישה חודשים על ידי התאחדות הכדורגל היוגוסלבית. קצין המשטרה (בוסני מוסלמי) מחל לשחקן באופן פומבי מספר שנים לאחר האירוע.

לאחר המשחק
----------

המהומות סימנו את הדרך לסופה של ליגת העל היוגוסלבית. בעונת 1990/1991 פרשו הקבוצות הקרואטיות והסלובניות מליגה זו, ועונתה האחרונה הייתה עונת 1991/1992. אירוע מהומות זה היווה זרז לפרוץ מלחמת העצמאות של קרואטיה בשנת 1991. יש הרואים בבעיטת השחקן בקצין המשטרה הוכחה עבור העם הקרואטי שאפשר "להכות" את הממשלה היוגוסלבית, מוסדותיה וההגמוניה הסרבית השלטת[דרוש מקור]. המלחמה בבלקן בראשית שנות ה-90 של המאה הקודמת הביאה לכדי פירוקה של יוגוסלביה למדינות לאום עצמאיות.

קישורים חיצוניים
----------------

* קטע מהמהומות, באתר יוטיוב
* "מעגל של גיהינום": בחזרה למשחק הכדורגל ש"פתח את המלחמה ביוגוסלביה", באתר ynet, 13 במאי 2022
חזית בית חוות שטוק
מגדל המים חוות שטוק
**חוות שטוק** היא חווה חקלאית שהוקמה במחצית שנות ה-20 של המאה ה-20 ליד ג'דה, רמת ישי של היום. החווה הוקמה על ידי משפחת שטוק, משפחת תעשיינים יהודית-איטלקית מטריאסטה, אשר עסקה בחקלאות וביצור יינות וליקרים.

היסטוריה
--------

בשנת 1924 רכשה משפחת שטוק, יצרנית הברנדי שטוק 84', קרקעות באזור רמת ישי, סמוך לכביש חיפה-נצרת. הקרקעות, נרכשו לשם הקמת חווה חקלאית שאמורה הייתה לקלוט את יתומי אוקראינה. בשנת 1925 נבנה בשטח החווה ממול כביש חיפה-נצרת בסמוך למושב בית שערים, מבנה בן שתי קומות הידוע בשם "בית חוות שטוק". מבנה זה שימש מבנה מרכזי של החווה וסביבו הוקמו צריפי עץ וגדר. החווה, אשר כללה בין השאר פלחה, מטעים ולול תרנגולות, הוקמה ונוהלה על ידי קרובי משפחת שטוק, ובראשם יהודה אלטמן. כמו כן נבנה בשטחה מגדל מים שסיפק מים לשדות ולבעלי חיים. 

במפות המנדט הבריטי החווה הייתה ידועה בשם "Stock's Farm".

במשך 13 יושבה החווה בידי משפחות, אך בשל המצב הביטחוני הירוד וחוסר הצלחתה הכלכלית הוחכרה החווה והאדמות שסביבה במחצית שנות ה-30 של המאה ה-20 לערך לתנועת המושבים לשם הכשרת גרעיני עליית הנוער לקראת עלייתם להתיישבות ביישובים השונים. בחוות שטוק שהו ועבדו מאות חלוצים לקראת עלייתם להקמת יישובים חדשים באזור עמק יזרעאל וגם מחוצה לו. בתחילת 1948 שהו במקום חברי ארגון "החורש" שעלו להתיישב ליד מושב בית יוסף.

עם הקמת המדינה החליטו יורשי משפחת שטוק למסור את החווה למדינה במחיר סמלי. במקום המשרדים והמחסנים של חוות שטוק, הוקמה תחנת הניסיונות והמחקר החקלאי "נווה יער". מנחם אדלשטיין היה בין המדענים הבולטים שעבוד בחווה והוא התרכז בחקר דלועיים. בשנים 1999-2003 מנהל החווה היה מיכאל רביב, מומחה לגידול במצעים מנותקים.

"בית חוות שטוק" לעומת זאת, עומד שומם, נטוש ומוזנח. בסמוך לו ניצב מגדל המים של החווה, עליו הוצב שלט המספר את סיפור המגדל.

לקריאה נוספת
------------

* מרדכי אשל, "חוות שטוק" - נווה יער, כתב עת עת־מול, 201, תשרי תשס"ט, 2008

קישורים חיצוניים
----------------

ויקישיתוף מדיה וקבצים בנושא **חוות שטוק** בוויקישיתוף
* אלי אלון, פשע היסטורי בחסות המדינה, אתר "ניוז1", 21 באוגוסט 2012
* חוות שטוק - היא "נווה יער" (אורכב 13.10.2013 בארכיון Wayback Machine) באתר הספרייה וההנצחה קריית טבעון
* ייסוד תחנת הניסויים נוה-יער באתר של מינהל המחקר החקלאי
* מיכאל יעקובסון: סיבוב בחוות שטוק הנטושה, באתר 'חלון אחורי', 6 באוקטובר 2019
* סרטונים יום שדה לחקלאים בנווה יער, מאי **1949**, באתר ארכיון הסרטים הישראלי בסינמטק ירושלים

הערות שוליים
------------

1. 1 2  ארגון "החורש" לבית יוסף, הצופה, 9 בפברואר 1948
2. ↑  ארגון "החורש" בחוות שטוק, דבר, 2 במאי 1941
**מישל אלן טראמה** (בצרפתית: **Michel Alain Trama**; נולד ב-31 בינואר 1947) הוא שף צרפתי.

ביוגרפיה
--------

מישל טראמה נולד בקונסטנטין (Constantine), אלג'יריה וגדל בבית יתומים. למד פסיכולוגיה בוושינגטון די. סי. בשנים 1964–1967, למד בבית הספר הגבוה לאמנויות העיצוב בפריז במונפרנס, פריז. עבד כמלצר וכמנהל של ביסטרו פריזאי ובאחד הימים כשהטבח הגיע שיכור למסעדה, טראמה החליף אותו ומאז הוא דבק במקצוע, התלמד במסעדת "לה קוט ד'אור" של ברנאר לואזו. פתח ביחד עם אשתו מאריז את ביסטרו Sur le Pouce ברחוב מופטארד בפריז, והיה בעליו בשנים 1974–1978.

ב-1979 פתח את מסעדת "ל'אוברגאד" (L'AUBERGADE) בכפר פואימירול, השוכן על הגבעה, ליד העיר אז'ן. בדרך שבין טולוז לבורדו. בשנת 1981 זכה בכוכב הראשון במדריך מישלן האדום, בשנת 1983 זכה בכוכב השני במישלן, בשנים 1987 ו-1991 זכה בתואר שף השנה של מדריך הגו מיו, בשנת 1991 זכה בניקוד המקסימלי דאז של 19.5/20 נקודות בגו מיו. ב-1993 זכה בתואר אביר מסדר ההצטיינות הלאומי (Chevalier de l'Ordre du Merite National). בשנת 2004 זכה בניקוד המקסימלי של שלושה כוכבים במדריך מישלן ונבחר על ידי המדריך כשף הטוב ביותר של השנה. במסעדה מקום ל-60 סועדים ובה עובדים 25 אנשי צוות.
המסעדה חברה במדריך "השולחנות הגדולים בעולם".

עד לשנת 2010 החזיקה המסעדה בשלושה כוכבי מישלן, במדריך מישלן לשנת 2011 היא הורדה לשני כוכבים.

לצד המסעדה פתח מלון בוטיק מפואר שבני הזוג טראמה שיפצו, בעזרת מעצב הפנים ז'אק גרסיה. המלון נמצא במבנה מהמאה ה-13 ששימש בית קיט של ריימונד השביעי, דוכס טולוז. במלון 9 חדרים וסוויטה אחת, ובו בריכת שחייה וגן.
המלון שייך לרשת רלה א שאטו.

ספריו
-----

* La cuisine en liberté. édition ORBAN, 1997
* La cuisine au micro onde. Édition Taillandier, 1989

לקריאה נוספת
------------

* אביטל ענבר, **התענוגות של צרפת**, א. ניר, תל אביב, 1997. עמ' 27, 96, 333-329, 394, 395.
* אביטל ענבר, **התענוגות של דרום מערב צרפת**, הוצאת כתר, ירושלים, 2005. עמ' 15, 136, 144-139, 160.

קישורים חיצוניים
----------------

* מסעדת ל'אוברגאד באתר Dininginfrance
* אתר המסעדה
* ביוגרפיה של מישל טראמה, באתר restaurant-ranking.com

הערות שוליים
------------

1. ↑  מסעדת ל'אוברגאד במדריך השולחנות הגדולים בעולם

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 2588823
* WorldCat (עם VIAF): 2588823

 |
**סבנה לה מאר** (**Savanna-la-Mar**, או בקיצור, **סב לה מאר** - Sav-la-Mar, או בפשטות **סב** – Sav) היא בירת מחוז ווסטמורלנד שבג'מייקה. זוהי עיר חוף ובה שוכן מבצר מהמאה ה-18 שנבנה לצורך הגנת המושבה מפני שודדי ים.

היסטוריה
--------

ב-1780 נחרבה העיירה לחלוטין על ידי סופה טרופית ולאחריה היא נבנתה מחדש, שכן הנמל היה נקודה חשובה על קווי הסחר הטרנסאטלנטיים של הסוכר, עבדים וסחורות נוספות.

לאחר שבריטניה ביטלה את העבדות ב-1833 ולפני שהעבדות בוטלה בארצות הברית ב-1865, היו נציגי השלטונות של בריטניה בקריביים עוצרים את הספינות האמריקאיות ובודקים אם ברצונם של העבדים השחורים שהיו עליהן להישאר במושבות הבריטיות ולזכות בחרותם, או לשוב לארצות הברית ולהישאר שם כעבדים. בשני מקרים כאלה שאירעו ב-1835 בברמודה ובאיי בהאמה ב-1842, זכו יותר מ-200 עבדים בחירותם.

לפחות במקרה אחד שאירע בג'מייקה הייתה מעורבות של תושבים מקומיים בהשגת חירותם של העבדים. ב-20 ביולי 1855 עלו תושבי סבנה לה מאר על הספינה האמריקאית, "יאנג אמריקה" שעגנה בעיר. הם קיבלו את המידע שטבח האנייה, אדם בשם אנדרסון, היה עבד נמלט שעלה לאנייה עם ניירות מזויפים, והצליחו להורידו לחוף, שם הוא זכה בחירותו. הרשויות בג'מייקה לא התערבו במקרה, אך קונסול ארצות הברית התלונן על כך בפני ממשלת האי. כמו כן הוא פרסם כמה ימים לאחר מכן מכתב בניו יורק טיימס המזהיר את בעלי הספינות שלא יכללו שחורים בצוותי ספינותיהם המפליגות לג'מייקה, שכן בכך הם הסתכנו בלאבד אותם.

בתרבות הפופולרית
----------------

שמה של סבנה לה מאר מוזכר בשירו של בוב דילן "שרה".

קישורים חיצוניים
----------------

ויקישיתוף מדיה וקבצים בנושא **סבנה לה מאר** בוויקישיתוף
* מידע על המבצר של סבנה לה מאר באתר המורשת הלאומית של ג'מייקה
* סבנה לה מאר, באתר אנציקלופדיה בריטניקה (באנגלית)

הערות שוליים
------------

1. ↑  World Gazetteer
2. ↑  "Liberation of the American Slave at Savanna la Mar," New York Times, 20 July 1855, accessed 3 April 2013
3. ↑  מילות השיר מתוך האתר של בוב דילן

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 54e9341f-d137-4142-8082-7aa15c5851b7
* NARA: 10037222

 |
**יובל רז** (נולד ב-13 ביוני 1978) הוא שחקן ישראלי.

ביוגרפיה
--------

בשנים 1992–1996 למד בתיכון תלמה ילין במגמת אמנות פלסטית. בצה"ל שירת בחיל המשטרה הצבאית. ב-2003 סיים 3 שנות לימודי משחק בסטודיו למשחק ניסן נתיב לצד רועי אסף, לוסי דובינצ'יק, ליאת אזר ואודי רוטשילד. במהלך לימודיו זכה במלגות קרן שרת מטעם קרן ישראל אמריקה לשנים 2002 ו-2003

### בקולנוע ובטלוויזיה

ב-2003 גילם את עוזיאל רוטנברג בסדרת הטלוויזיה שיצר דניאל טאוב ושודרה בערוץ התכלת "החצר" לצד שיר אידלסון, אביתר לזר, עמוס לביא ואיילת מרגלית. ב-2005 גילם את טל לצד דניאל אפרת בסרטו של יאיר הוכנר "ילדים טובים". ב-2007 גילם את בן ברמן לצד שרון אלכסנדר וחני פירסטנברג בסדרת הטלוויזיה "מסכים" שביים עודד לוטן, ושיחק תפקיד אורח בסדרת הטלוויזיה "המקום" שביים אבי כהן ושודרה בערוץ 10. ב-2008 גילם את מיקי בסרטו של יאיר הוכנר "אנטארקטיקה". ב-2010 החל לגלם את אלון חג'ג' בסדרת הטלוויזיה שביים יובל שפרמן "אבודים באפריקה".

### בתיאטרון

ב-2003 שיחק במופע התנועה "פולחן האביב" שהועלה בפסטיבל עכו בבימויו של רובי אדלמן; שיחק בהצגה "מחזמר" שהוצגה בתיאטרון צוותא וביים משה נאור ושיחק במופע תנועה לילדים בשם "תינוקות מעופפים" של תיאטרון DRAK מצ'כיה בבימויו של יאקוב קרופטה. ב-2004 גילם את היימן ואת השומר במחזה "אנטיגונה" שביים נעם פלג בתיאטרון "במהות". ב-2004 שיחק בתיאטרון הנגב בהצגה "משלוש יוצאת אני" בבימוי רולאן סולטאן. ב-2007 שיחק בהצגה "דון פרלימפלין ואהבתו לבליסה בגן ביתו" בבימויה של אנה בניאל בתיאטרון תמונע. ב-2008 השתתף בהצגה שכתב וביים יואב ברתל "חומוס צ'יפס סלט" בתיאטרון הערבי עברי ביפו. ב-2010 השתתף בהצגה "הסכסוך: מחזמר" בבימוי שלמה פלסנר בתיאטרון תמונע, וגילם (לצד דני שטג ואביב אלוש) את וסרמן, מילואימניק נוירוטי ומבוהל בהצגה שהוצגה בתיאטרון צוותא "לשחרר את הבננה" שביימה שרית הררי וכתב אהוד עזריאל מאיר. ב-2011 השתתף במחזמר "מועדון המלאכים" שביים אסף בלאו בצוותא, ההצגה הזוכה בפסטיבל צו קריאה.

בתיאטרון הבימה שיחק בהצגות: ב-2004 השתתף במחזמר שביים אילן רונן "שלמה המלך ושלמי הסנדלר". ב-2005 שיחק לצד טלי אורן ואושרי סהר בהצגה "הכבש השישה עשר" שכתב מיקי גורביץ' ע"פ יהונתן גפן. באותה שנה השתתף לצד רותם זיסמן כהן בהצגה "טקסי" שכתבה וביימה סיגל אבין. ב-2006 גילם את גבריאל לצד עידית טפרסון, רונית אלקבץ, דב רייזר ודביר בנדק בהצגה שכתבה וביימה רביד דברה "פירורים". ב-2007 גילם את חמורו של אחמד (גסאן עבאס), יום אביב חמים, יום כפור וסופה בהצגה שכתב תמיר גרינברג "חברון" בבימויו של עודד קוטלר.

קישורים חיצוניים
----------------

* יובל רז, במיזם "אישים" לתיעוד היצירה הישראלית
* יובל רז, במסד הנתונים הקולנועיים IMDb (באנגלית)
* יובל רז, באתר "אידיבי", מאגר הידע העברי לקולנוע ישראלי ועולמי
* יובל רז, בארכיון הבימה

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb171233813 (data)
* GND: 1028092350
* ISNI: 0000 0004 6414 5196
* VIAF: 3315149416754189730001
* WorldCat: viaf-3315149416754189730001

 |
**המרכז הראשי למודיעין חלל** (ברוסית: **главный центр разведки космической обстановки, ГЦ РКО**) הוא המתקן הצבאי הרוסי, הפועל כמרכז הבקרה של מערכת בקרת החלל הרוסית. כפוף לארמייה ה-15 של חיל החלל. המרכז ממוקם במחוז מוסקבה (בסיס נוגינסק-9, יחידה צבאית 61437). עד ל-1 בדצמבר 2011 נקרא בשם שם "מרכז ניטור החלל" (**Центр контроля космического пространства**) צוותי המרכז מורכבים מקציני חלל ומודיעין וכוללים 300 איש.

משימות
------

המרכז משמש למתן תמיכה באיסוף מידע על פעילויות החלל של המדינה ומניעת פעילויות ריגול מהחלל חלל של מדינות זרות. 

לצורך ביצוע משימות אלה מוטל עליו: 

* לאתר אובייקטים בחלל במסלול גיאוצנטרי;
* לזהות אובייקטים בחלל לפי סוג;
* לקבוע זמן ואזור נפילה אפשרית של חפצים במרחב במצבי חירום;
* לנטר קרבה מסוכנת לאורך נתיב הטיסה של חלליות מאוישות רוסיות;
* לקבוע פרמטרים של תמרון החלליות;
* להודיע על טיסות של חלליות זרות המתקרבות למרחב האווירי הרוסי;
* לספק מידע על טילים בליסטיים;
* לנהל קטלוג של אובייקטים בחלל
* לשלוט על האזור הגיאוסטציוני של החלל;
* לתת ניתוח והערכה של סביבת החלל.

היסטוריה
--------

עם שיגור הלוויין הראשון ב-4 באוקטובר 1957 החל עידן החלל. חפצים מלאכותיים החלו להופיע במסלולי כדור הארץ כשמספרם בשנות ה-60 כבר עלה על מאה. בשנת 1963, על מנת לשלוט על המרחב הקרוב לכדור הארץ ולחשב את מסלול האובייקטים בברית המועצות, הוחלט ליצור את המרכז לבקרת החלל. בשלב הראשון תוכנן לקבל מידע באמצעות שתי יחידות מכ"ם ייעודיות שנבנו על בסיס מכ"ם מדגם דנייסטר בסמוך לאירקוצק ועיבוד מידע שהיה אמור להתבצע במרכז מיוחד לבקרת החלל. 

ב-6 במרץ 1965 נחתמה הנחיית המטה הכללי של כוחות ההגנה האווירית על גיבוש מרכז מודיעיני לענייני חלל, מרכז זה הוקם על בסיס מכון המחקר המתמחה 45 של משרד ההגנה (SNII MO). יום זה מאז 1970 הוא יום הולדתו של המרכז. 

באפריל 1965 קיבלה הממשלה החלטה לבנות קומפלקס של מבנים טכנולוגיים עבור לשכת העיצוב המרכזית במחוז נוגינסק שבמחוז מוסקבה, המכונה נוגינסק-9, וב-27 באפריל התמקמו בו צוותי המרכז. ב-7 באוקטובר 1965, הוקצה ליחידה מספר - היחידה הצבאית מספר 28289. 

עד 1 באוקטובר 1966, נקרא המרכז בשם "הצוות המיוחד לבקרת החלל" ובאותו יום בהנחיית המטה הכללי, הפך הצוות ל"מרכז בקרת החלל". 

בשנת 1970 הועלה המרכז לרמת מוכנות קרבית. בשנת 1974 הוא צויד במערכות הגנה אווירית. כתוצאה מכך, אזור החלל המבוקר התרחב באופן דרמטי, ובמקביל, בשל האפשרות לקיים קטלוג מלא של אובייקטים בחלל, האמינות של המידע שנוצר על ידי מערכת זו עלתה משמעותית. בשנת 1975 הצטייד המרכז במחשבי אלברוס האחרונים. באותן שנים החלה בניית ציוד מעקב מיוחד.

ב-1 בדצמבר 2011, המרכז הפך לחלק חיל הגנת האוויר והחלל של רוסיה וקיבל את שמו המודרני כמרכז ראשי למודיעין חלל.

ראו גם
------

* חיל החלל הרוסי
* המרכז המזרחי לתקשורת חלל רחוקה

קישורים חיצוניים
----------------

* אלכסיי שירונין. הם שולטים בקוסמוס. Polit.ru 21 בספטמבר 2011.
* ויטאלי רגולין. כוחות החלל אחראים להגנת רוסיה בחלל. (בלוג ב- LJ)

הערות שוליים
------------

1. ↑  "Российский каталог космических объектов включает около 20 тыс. элементов". ТАСС. 2020-03-12. נבדק ב-2020-03-12.
2. 1 2  Логвиненко.
3. ↑  Гаврилин 2008.
**גארי קוניל** (נולד ב-26 בפברואר 1966) הוא סופר ופוליטיקאי מהאיטי, שכיהן כראש הממשלה בין 18 באוקטובר 2011 ל-16 במאי 2012.

ביוגרפיה
--------

קוניל נולד בשנת 1966 למארי וסרז', שר הספורט והנוער בממשלתו של פרנסואה דובליה. יש לו 3 אחים, והוא השני במשפחתו.

הוא למד במכללה בפורט-או-פרנס, בירת האיטי, בפקולטה לרפואה של אוניברסיטת האיטי ובאוניברסיטת קרוליינה הצפונית בצ'אפל היל בזכות תוכנית פולברייט.

בין יולי 1994 ליוני 1998 הוא פיתח מערכת רפואית שסיפקה שירותי בריאות בסיסיים לאזורים עניים בהאיטי. לאחר מכן עבד כיועץ בבית החולים אלברט שוויצר. באוקטובר 1999 החל לשמש כאחראי פרויקט בקרן האוכלוסין של האו"ם בהאיטי, ובאפריל 2001 החל לשמש כאחראי תוכנית, עד אוקטובר 2002.

בין השנים 2000–2004 הוא עבד כמנחה של תוכנית רדיו בנושא רבייה.

עד שנת 2011 הוא עבד במספר תפקידים באו"ם.

עד סוף אוגוסט 2011, היו שמועות שקוניל יהיה ראש הממשלה. ב-5 בספטמבר באותה השנה הוא קיבל את המשרה מהנשיא מישל מרטלי. הוא היה המועמד השלישי לנשיאות לאחר התפטרות ז'אן מקס בלריב, לאחר שהשניים הקודמים לא אושרו על ידי הפרלמנט. בפרלמנט נידונה השאלה האם הוא עומד בחוק הקובע שיש לגור 5 שנים רצופות בהאיטי לפני קבלת משרת ראש הממשלה, משום שהוא לא התגורר בהאיטי עקב עבודתו באו"ם. מרטלי טען בתוקף שהוא עומד בחוק משום שהוא התגורר במדינה אחרת בגלל עבודתו עבור האיטי וכן שילם מיסים לאו"ם בעבור האיטי.

תהליך הבדיקה והאשרור של בחירתו החל ב-8 בספטמבר. ב-16 בספטמבר הצביעו פה אחד חברי לשכת הצירים בעד מינויו, וב-5 באוקטובר אושר מינויו גם על ידי הפרלמנט. הוא מונה באופן רשמי ב-18 באוקטובר, וכך היה לראש הממשלה הצעיר ביותר. בזמן כהונתו כראש ממשלה, כיהן גם כשר החוץ.

קוניל התפטר ב-24 בפברואר 2012, בעקבות אובדן אמון שריו בו. הוא נשאר ראש ממשלה עד למינוי מחליפו לורן למות, לפי סעיף 165 לחוקה. בממשלתו של לורן למות הוא נשאר כשר החוץ.

קישורים חיצוניים
----------------

ויקישיתוף מדיה וקבצים בנושא **גארי קוניל** בוויקישיתוף

הערות שוליים
------------

1. 1 2  By the CNN Wire Staff, Haiti's prime minister quits after just a few months, CNN
2. 1 2 3 4 5  Dr Garry Conille: le troisième premier ministre désigné de Martelly? Nouvelles d'Haiti Infohaiti.net, web.archive.org, ‏2011-10-15
3. 1 2 3 4 5  Haiti - Politic : CV of Garry Conille, MD, MPH - HaitiLibre.com : Haiti news 7/7, www.haitilibre.com
4. 1 2 3 4  Le Nouvelliste -, archive.ph, ‏2013-01-27

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0003 8164
* LCCN: n2013003581
* SUDOC: 230064256
* VIAF: 295748521
* WorldCat: lccn-n2013003581

 |
**טדורנה ירוקת-ראש** (שם מדעי: *Tadorna tadorna*) היא ברווז גדול השייך למשפחת הברווזיים. תפוצתה הנרחבת פזורה ביבשת אירופה, אסיה וחלקים מצומצמים בצפון יבשת אפריקה.

מידע כללי
---------

### תפוצה

טדורנה ירוקת-ראש היא ברווז אשר מקורו באירואסיה הממוזגת. רוב האוכלוסיות של מין זה נוהגות להגר לאזורים סובטרופיים בחורף, אך מין זה הוא גם כמעט תושב קבוע באירופה המערבית, מלבד הגירות לאזורים מועדפים, כגון ים ואדן שבחוף הצפון-גרמני.
המין נפוץ גם סביב קו החוף של בריטניה, שבו הוא פוקד ביצות מלח ושפכי נהרות, בתי הגידול שלו. תצפיות של טדורנה זו נחשבות לנדירות בצפון אמריקה והן מדווחות כמבקרות לעיתים רחוקות בארצות הברית וקנדה.

בישראל, טדורנה ירוקת-ראש נחשבת לברווז חולף וגם כברווז חורף מצוי.

### מבנה גוף והתנהגות

טדורנה ירוקת-ראש היא ברווז גדול למדי. אורך גופה מגיע לכ-65 ס"מ. אורך מוטת כנפיה הוא כ-127 ס"מ. משקל פריט בוגר מגיע ל-1.2 ק"ג. צבעי גופה השולטים של הטדורנה הם לבן, שחור וחום. הרגליים אדמדמות ובעלות קרומי שחייה המחברים את אצבעות רגליה. צווארה ארוך; חציו העליון שחור וחציו התחתון לבן. אצל זכר טדורנה ירוקת-ראש קיימת בליטה אדומה בולטת למדי בין המקור לבין אזור המצח. אצל הנקבה בליטה זו בולטת פחות. השיחה בין הפריטים מתבצעת על ידי צפירה בקול רם.

להקות נודדות של טדורנה ירוקת-ראש יכולות להיות גדולות מאוד (כ-100 אלף בים ואדן), שכן רוב הזוגות עוזבים את הצעירים המתפתחים בקנים שלהם, כאשר עליהם שומרים מבוגר או שניים. מין זה נקשר בעיקר לאגמים ונהרות במדינה פתוחה. בחורף הוא נפוץ על שפכי נהרות ומישורי בוץ. כאשר טורף מאיים על הצעירים, הצעיר צולל מתחת לפני המים כדי להימנע מהטורף בזמן שהמבוגרים עפים מעל לטורף כדי לשמש כפיתיון.

הרבייה של הפריטים מתבצעת במחילות ארנב, בולי עץ, ערמות חציר וכדומה. תזונת טדורנה ירוקת-ראש מבוססת בעיקר על חרקים וחסרי חוליות.

גלריה
-----

* נקבה בוגרת של טדורנה ירוקת-ראשנקבה בוגרת של טדורנה ירוקת-ראש
* זכר ונקבה מזדווגים בלנקשייר, אנגליהזכר ונקבה מזדווגים בלנקשייר, אנגליה
* בוגרים של טדורנה ירוקת-ראש בצלילת ראשבוגרים של טדורנה ירוקת-ראש בצלילת ראש
* זכר שוחהזכר שוחה
* אתר קנים בגרמניהאתר קנים בגרמניה
* גוזלים שוחים בבורקום, גרמניהגוזלים שוחים בבורקום, גרמניה
* זכר בתעופה מעל ים ואדןזכר בתעופה מעל ים ואדן
* Museum specimenMuseum specimen
* טדורנה ירוקת-ראשטדורנה ירוקת-ראש

קישורים חיצוניים
----------------

ויקישיתוף מדיה וקבצים בנושא **טדורנה ירוקת-ראש** בוויקישיתוף
* טדורנה ירוקת-ראש, באתר ITIS (באנגלית)
* טדורנה ירוקת-ראש, באתר NCBI (באנגלית)
* טדורנה ירוקת-ראש, באתר Animal Diversity Web (באנגלית)
* טדורנה ירוקת-ראש, בבסיס הנתונים ARKive (באנגלית)
* טדורנה ירוקת-ראש, באתר Internet Bird Collection (באנגלית)
* טדורנה ירוקת-ראש, באתר GBIF (באנגלית)
* צלילים, תמונות וסרטונים של טדורנה ירוקת-ראש, The Internet Bird Collection

הערות שוליים
------------

1. ↑  טדורנה ירוקת-ראש באתר הרשימה האדומה של IUCN
2. ↑  החי והצומח של ארץ ישראל: אנציקלופדיה שימושית מאוירת, כרך 6 - עופות, סדרת האווזאים, משפחת הברווזים, משרד הביטחון – ההוצאה לאור

|  |  |
| --- | --- |
| בקרת זהויות עריכת הנתון בוויקינתונים | 
* GND: 4146457-6

 |
**זוריקו "זוקה" דביטאשווילי** (בגאורגית: **ზურიკო დავითაშვილი** ; נולד ב-15 בפברואר 2001) הוא כדורגלן גאורגי המשחק בעמדת הקשר והקיצוני בקבוצת בורדו ובנבחרת גאורגיה.

קריירה
------

דויטאשווילי גדל בדינמו טביליסי, וערך את הופעת הבכורה שלו בקבוצה ב-29 בספטמבר 2017 נגד קולחתי 1913 פותי.

בשנת 2018 עבר ללוקומוטיב טביליסי. באותה שנה שם ה"גרדיאן" את דוויטאשווילי בין 60 השחקנים הצעירים הטובים ביותר ברחבי העולם. שנה לאחר מכן נבחר לשחקן הכדורגל הגאורגי הצעיר הטוב ביותר של העונה.

ב-29 ביוני 2019, דוויטאשווילי חתם על חוזה לשלוש שנים עם רובין קאזאן מהפרמייר ליג הרוסי. הוא ערך את הופעת הבכורה שלו בליגת העל הרוסית ב-15 ביולי 2019 במשחק פתיחת העונה נגד לוקומוטיב מוסקבה.

אופ"א כללה את זוריקו ברשימת חמישים הכישרונות הצעירים בתחילת 2020.

ב-20 באוגוסט 2020, דוויטאשווילי הצטרף לרוטור וולגוגרד בהשאלה לעונת 2020/2021. ב-16 ביולי 2021, חוזהו עם רובין בוטל בהסכמה הדדית. ארבעה ימים לאחר מכן, הוא חתם בארסנל טולה.

ב-23 במרץ 2022, דוויטאשווילי חתם בדינמו בתומי. החתימה הגיעה לאחר הפלישה הרוסית לאוקראינה ב-2022. פיפ"א איפשרה לשחקנים זרים שמשחקים ברוסיה אישור לסיים את החוזה שלהם באופן מיידי.

ב-2 בספטמבר 2022 עבר דוויטאשווילי לבורדו בהשאלה לעונה אחת. הוא כבש שער בכורה במשחק הבכורה בניצחון על דיז'ון ב-17 בספטמבר. לאחר עונת 2022/2023, מימש המועדון את האופציה לרכוש אותו בחוזה לארבע שנים.

קישורים חיצוניים
----------------

ויקישיתוף מדיה וקבצים בנושא **זוריקו דויטאשווילי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Marcus Christenson, Jim Powell, Garry Blight, Frank Hulley-Jones, Next Generation 2018: 60 of the best young talents in world football, the Guardian (באנגלית)
2. ↑  წლის რჩეულები: 2019, mygoals.ge
3. ↑  UEFA.com, Fifty for the future: UEFA.com's ones to watch | UEFA Champions League, UEFA.com, ‏2020-02-14 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"זוריקו דויטאשווילי"**.
**הופר ג'ק פן** (באנגלית: **Hopper Jack Penn**; נולד ב-6 באוגוסט 1993) הוא שחקן אמריקאי.

ביוגרפיה
--------

פן נולד בלוס אנג'לס, קליפורניה ב-6 באוגוסט 1993, בנם של השחקן זוכה פרס האוסקר שון פן ושל השחקנית רובין רייט.  סבו מצד אביו הוא במאי הקולנוע ליאו פן (אנ'). אחותו הגדולה דילן פן, גם היא שחקנית. הוא נקרא, הופר ג'ק פן, בשל החברות הקרובה של אביו עם השחקנים דניס הופר וג'ק ניקולסון.

קריירה
------

לאחר מספר תפקידים קטנים בסרטים קצרים, בשנת 2016 הופר פן עשה את הופעת הבכורה שלו בסרט העלילתי של אביו "הפנים האחרונות". שנה לאחר מכן הוא שיחק בתפקיד משנה בסרט המלחמה הסאטירי "מכונת מלחמה" אשר מבוססת על סיפורו של הגנרל סטנלי מק'קריסטל. 

בשנת 2018 שיחק במותחן "*Between Worlds*". הסרט בו כיכב לצד ניקולס קייג' ופרנקה פוטנטה הוקרן בבכורה ב-"Fantastic Fest". 

בשנת 2020 שיחק בסרט "*Puppy Love"*, ובשנת 2021 השתתף בסרט הפעולה *"The Cleaner"* ובסרט הדרמה של אביו, "חיים במנוסה" לצד אחותו דילן שמשחקת בסרט בתפקיד ראשי. 

בשנת 2022 שיחק בתפקיד ראשי של פרנק בסרט "*Signs of Love*" של קלרנס פולר. בסרט משתתפת גם אחותו דילן פן. הסרט הוקרן בבכורה בפסטיבל ברוקלין ביוני 2022.

הסתבכות בפלילים
---------------

כשהיה בן 24, בתחילת אפריל 2018, מצאו שוטרי תנועה במשטרת נברסקה מריחואנה, אמפטמינים ופטריות פסיכואקטיביות ברכבו. הוא נעצר בגין החזקת סמים והועבר לכלא מחוז המילטון.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2016 | הפנים האחרונות | בילי בוגס |  |
| 2017 | מכונת מלחמה | ניק פרנברג |  |
| 2018 | *Between Worlds* | ריק |  |
| 2020 | *Puppy Love* | מורגן | גם מפיק |
| 2021 | חיים במנוסה | ניק ווגל |  |
| *The Cleaner* | טרנט |  |
| 2022 | *Signs of Love* | פרנקי |  |
| 2023 | *Devil's Peak* | ג'ייקוב |  |
| *The Good Mother* | דאקי |  |

קישורים חיצוניים
----------------

* הופר פן, במסד הנתונים הקולנועיים IMDb (באנגלית)
* הופר פן, במסד הנתונים הקולנועיים KinoPoisk (ברוסית)

הערות שוליים
------------

1. ↑  *Hopper Penn.* In: rateyourmusic.com. Abgerufen am 17. Mai 2022.
2. ↑  *25th Brooklyn Film Festival Announces Lineup. Opens with 'Signs of Love'.* In: vimooz.com, 11. Mai 2022.
3. ↑  *Drogenbesitz: Sohn von Sean Penn und Robin Wright festgenommen.* In: Augsburger Allgemeine Zeitung, 6. April 2018.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020134038
* VIAF: 1488160606887516300006
* WorldCat (עם VIAF): 1488160606887516300006

 |
איגואנה ירוקה
זכר איגואנה ירוקה
**איגואנה ירוקה** או **איגואנה מצויה** (שם מדעי: ***Iguana iguana***) היא מין של זוחל המשתייך לסוג איגואנה שבמשפחת האיגואניים. האיגואנה הירוקה נפוצה בעיקר באמריקה הדרומית והמרכזית, ותחום תפוצתה משתרע מדרום ברזיל ופרגוואי עד למקסיקו ולאיים הקאריביים. בארצות הברית היא נפוצה בעמק הריו גראנדה בטקסס, דרום פלורידה, פלורידה קיז ואיי הוואי.

המין תואר לראשונה בשנת 1758 על ידי הבוטנאי השוודי קארולוס ליניאוס. לסוג איגואנה שייכת האיגואנה הירוקה ואיגואנת האנטילים הקטנים.

מקור השם "איגואנה" הוא מהשיבוש הספרדי לשם "איוואנה" (Iwana), בו השתמש שבט הטאינו. עד היום, במדינות דוברות ספרדית, זכרי האיגואנה הירוקה נקראים "גורובו", "מיניסטרו" או "דניאלורטרס", והצעירים נקראים "איגואניטה" או "גורוביטו".

בטבע האיגואנה הירוקה מגיעה לאורך של כ-1.66 מטרים, ולמשקל של כ-10 קילוגרם. בשביה ניתן למצוא פרטים המגיעים לאורך של כ-2 מטרים ויותר.

אורך חיי האיגואנה בטבע מגיע לחמש עשרה שנה, ובשביה יכול לעבור אף את העשרים.

פיזיולוגיה
----------

על אף שמה, האיגואנה הירוקה אינה ירוקה כולה, אם כי הצבע הירוק דומיננטי. לאיגואנה כתמים של צבע חום, אפור או שילוב ביניהם. גם באותו פרט איגואנה ניתן להבחין בשינויי צבע במהלך היום.

בהיותה זוחל האיגואנה זקוקה למקור חום על מנת לשמור על טמפרטורת גופה. את החום משיגות האיגואנות מרביצה במקום החשוף לשמש.

בראשה שני נחיריים, חורים קטנים בקצה הראש המשמשים לנשימה ולהפרשת מלחים. לה עיני חרוט צהובות כשל חתול, אלא שאצל האיגואנה האישון פתוח לרווחה. אוזניה הם קרום שקוף ועגול בשני צידי הראש, ללא שבלול חיצוני, עור התוף חשוף.

שיניה מחודדות דמויות מסור מוסתרות על ידי השפתיים. הלשון, בדומה לנחשים, מאכלסת את כל הקולטנים של חוש הטעם וחוש הריח.

לאיגואנה תא קולט אור בעזרתו רואה צבעים באופן חד ואף מצליחה לראות קרינה אולטרה סגולה. תכונה זו משמשת אותה למדידת רמת קרינת ה-UV שהיא מקבלת ובכך לקבל מספיק קרינה להפקת ויטמין D. לאיגואנה זוג קשקשים עגולים וגדולים במיוחד שמשמשים כשריד אבולוציוני הייחודי לאיגואנה. בתחתית ראשה וצווארה של האיגואנה מצוי עור דמוי מפרש, הנקרא פימה, כאשר היא מרגישה מאוימת או מתוחה היא פורשת אותו לקבלת מראה גדול יותר ומאיים.

לאיגואנה ארבע רגליים בעלות מפרקים רבים וציפורניים חדות (מתחדשות), בעוד ברגליים האחוריות ישנן שתי אצבעות ארוכות במיוחד. זנב האיגואנה הוא שרירי ביותר ומהווה עד שני שלישים מגודלה, ובעזרתו היא מסוגלת להלקות את טורפיה וכן איגואנות אחרות שפלשו לטריטוריה שלה. הזנב מסייע לאיגואנה במהלך השחייה, שידועה כאחד הצדדים החזקים שלה. בזנב מאוחסן מעט שומן שיכול לעזור לה בעת רעב. האיגואנה יכולה להיפטר מהזנב בעת מאבק עם טורף או לחץ, אבל לאחר מכן היא פגיעה מאוד ולזנבה לוקח פרק זמן ארוך מאוד להתאושש.

בפס ארוך לאורך גב האיגואנה עוברים אותם קשקשים דמויי דוקרנים, אשר לא נמצא להם שום שימוש מלבד זה שהם מעניקים לה מראה מאיים יותר.

קישורים חיצוניים
----------------

ויקישיתוף מדיה וקבצים בנושא **איגואנה ירוקה** בוויקישיתוף
* איגואנה ירוקה, באתר ITIS (באנגלית)
* איגואנה ירוקה, באתר NCBI (באנגלית)
* איגואנה ירוקה, באתר Animal Diversity Web (באנגלית)
* איגואנה ירוקה, בבסיס הנתונים ARKive (באנגלית)
* איגואנה ירוקה, באתר האנציקלופדיה של החיים (באנגלית)
* איגואנה ירוקה, באתר GBIF (באנגלית)

הערות שוליים
------------

1. ↑  איגואנה ירוקה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538404405171
* NKC: ph493939

 |
גירוש יהודי צ'רנוביץ בסתיו 1941
**גטו צ'רנוביץ** היה גטו בעיר צ'רנוביץ שהוקם בידי רומניה הפשיסטית באוקטובר 1941. הגטו התחסל עם ביטול ההגבלות על תנועת היהודים בעיר באוקטובר 1943.

לוח זיכרון בכניסה לגטו צ'רנוביץ

היסטוריה
--------

ערב מלחמת העולם השנייה חיו בעיר כ-50,000 יהודים, למעלה משליש מאוכלוסיית העיר.
השליט הפשיסטי של רומניה, יון אנטונסקו, שאף לטיהור צפון בוקובינה מיהודים ורקם תוכניות לכך עוד לפני פלישת הנאצים לברית המועצות במבצע ברברוסה, ביוני 1941.
הרומנים כבשו את העיר בין ה-5 וה-6 ביולי 1941 וב-11 בחודש הוחל החוק האזרחי הרומני בצפון בוקובינה. ב-30 ביולי נכפתה ענידת הטלאי הצהוב בצו מיוחד מטעם המושל.
בין אוגוסט לספטמבר 1941 הקימו השלטונות הרומנים יודנראט בראשותו של ד"ר זיגיסמונד נויברגר.
בספטמבר 1941 הורה מושל בוקובינה לראש העיר, טראיאן פופוביץ', להגיש תוכנית להקמת גטו בעיר. באותה עת התגוררו בה בין 41,000 ל-46,000 יהודים. בהמשך הגיעו לעיר יהודים נוספים מן הסביבה, ומספרם הגיע לכ-52,000 לפי אומדני הרומנים, או לכ-75,000 לפי אומדני הקהילה היהודית.

בפקודת מושל בוקובינה, הגנרל קורנליו קלוטסקו (Corneliu Calotescu) הוקם הגטו ב-11 באוקטובר 1941.
כל יהודי העיר, כ-50,000 במספר, חויבו לעבור לגטו שמוקם בשולי העיר. הותר להם לקחת עמם כל מה שיכלו לשאת בידיהם והם נדרשו למסור את מפתחות בתיהם לרשויות. עד תחילת 1942 הוחרם רוב רכושם של היהודים ובכלל זה בתים, חנויות, בתי עסק ובתי חרושת. כספם הועבר לבנק הלאומי הרומני.
בעקבות הכניסה לגטו הגיעה הפקודה מהרודן אנטונסקו לגירוש היהודים לטרנסניסטריה.
ראש העיר טראיאן פופוביץ' התנגד לגירושים ודרש להשאיר בגטו את הנכים והקצינים המשוחררים ואת בעלי המקצועות החופשיים - רופאים, מהנדסים ועורכי דין, בסך הכל כ-20,000 יהודים. הוא טען שכלכלת העיר תקרוס בלעדיהם. הוקמה ועדה כדי לקבוע את הקריטריונים לגירוש. במקום כ-200 במקור הותר להם להישאר והונפקו להם רישיונות עבודה מיוחדים.

כבר ב-12 באוקטובר 1941, יצא המשלוח הראשון שכלל כ-6,000 יהודים. ב-17 בחודש יצא המשלוח השני. הגירושים נמשכו עד ה-15 בנובמבר. בחודשים אלה גורשו 28,391 יהודים לטרנסניסטריה.
יושבי הגטו עסקו בעבודות כפייה שונות. לאחר הקמת הגטו נסגרו בית המחסה ובית החולים לחולי נפש, והחולים המשוחררים היו משוטטים ברחובות.

לאחר פיטוריו של פופוביץ' מראשות העיר ביוני 1942, על רקע עזרתו ליהודים, גורשו מהגטו באותו חודש בשלושה משלוחים בין 4,000 ל-5,000 יהודים.
הגירושים הופסקו בזכות פעילותם של מנהיגים יהודים בבוקרשט, בעיקר ד"ר וילהלם פילדרמן והרב הראשי אלכסנדר שפרן.

באוקטובר 1943, נוכח התקדמות הצבא הסובייטי באוקראינה, בוטלו חובת ענידת הטלאי הצהוב והאיסור על התנועה ברחובות. אולם, השלטונות הרומניים אסרו על היהודים לעזוב לרומניה עצמה. 
בראשית פברואר 1944 נסוג הצבא הרומני והעיר צ'רנוביץ נותרה בידי הגרמנים. הגסטאפו תכנן את השמדת יהודי העיר, אולם כיבוש העיר בידי הסובייטים בסוף מרץ 1944 מנע זאת. באותה עת נמצאו בה כ-15,000 יהודים.

לקריאה נוספת
------------

* אובידיו קראנגה, צ'רנאוץ, **אנציקלופדיה של המחנות והגטאות** (כרך III, עמ' 631–633), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

קישורים חיצוניים
----------------

* צ'רנוביץ', צ'רנאוץ (Czernowitz Cernăuţi), ב"אנציקלופדיה של הגטאות", באתר "יד ושם"
* קורות הגטו (באנגלית)
* השואה ברומניה, בסרביה, בוקובינה וטרנסניסטריה, באתר יד ושם
* מפת הגטו
**הפללת שווא**, המוכרת גם בכינוי **תפירת תיק**, היא האשמת שווא בפשע, באמצעות ראיות כוזבות או מתן עדות שקר המפלילות אדם חף מפשע.

מאפיינים
--------

במקרים מסוימים, אדם שמבצע פשע מנסה להפליל מישהו אחר, למשל - הוא מעיד שהוא ראה אותו בורח מהמקום שבו התרחש הפשע. ישנם גם מקרים בהם רשויות אכיפת החוק, כמו המשטרה או הפרקליטות, גורמות במכוון להפללת שווא, ממניעים שונים. במקרים רבים, פושעים מנסים להכחיש את פשעיהם בבית המשפט בטענה ש"תפרו להם תיק".

המקריה הידוע ביותר של הפללת שווא הוא פרשת דרייפוס בסביבות 1900, שבה קצין יהודי אלפרד דרייפוס האושם בריגול ובגידה בצרפת, מולדתו. הפרשה גרמה לשערוריה ציבורית רחבה והיתה קשורה גם לאנטישמיות. דרייפוס הורשע, הושפל בטקס פומבי, והוגלה לאי השדים, אך מאבק ציבורי בהובלת אינטלקטואלים הוביל לזיכויו. 

ידועים מספר מקרים של הפללת שווא על מנת להשיג הישגים פוליטיים. לדוגמה, בזמן שביתת הטקסטיל של לורנס בשנת 1912, המשטרה גילתה מטען נפץ במשרדי החברה וטענה שהאיגוד המקצועי ניסה לפוצץ את הבניין. מאוחר יותר הסתבר שמנהלי החברה הטמינו את המטען, בעזרתו של ראש העיר.

ג'ו היל היה פעיל בתנועת העבודה האמריקאית וחבר בארגון IWW, להם התנגדו ראשי התאגידים הגדולים בארצות הברית. בשנת 1914 הוא הואשם ברצח שלא ביצע, והוצא להורג בנובמבר 1915.

בעבודת המשטרה תועדו מספר מקרים שבהם שוטר ירה על חשוד שאינו חמוש, ולאחר מכן הניח כלי נשק ליד הגופה על מנת להצדיק את הירי כהגנה עצמית. פעולה זו, של הפללת אדם שנורה, נחשבת להתנהגות שאינה הולמת שוטר.

בתנ"ך
-----

האיסור על הפללת שווא באמצעות עדות שקר הוא אחד מעשרת הדברות: "לא תענה ברעך עד שקר". עם זאצ, בתנ"ך מופיעים שני סיפורים של הפללת שווא:

* בפרשת יוסף ואחיו מורה יוסף להטמין גביע כסף בשק של בנימין, ובעקבות כך הואשם בנימין בגנבה.
* בפרשת כרם נבות חמד אחאב המלך את כרם נבות. כיוון שנבות סירב למכור את כרמו, ארגנה איזבל, אשתו של אחאב, הפללת שווא של נבות, שבעקבותיה הוא הוצא להורג בסקילה, וכרמו עבר לבעלות המלך.

בדיוני הכנסת התייחסו למשפט העברי בעת העיסוק בדיני העונשין וראיות כוזבות. ישנה התייחסות לכך שראיה בעדות וראיה שבכתב שתיהן שוות בעונש אם הן שקר, עם זאת המשפט העברי תומך בכל שהעונש לא יהיה אחיד אלא מותאם לחומרת המעשה.

בספרות ובאמנות
--------------

בספרות, בקולנוע ובטלוויזיה מוצגות לעיתים קרובות עלילות בהן אדם חף מפשע מנסה להוכיח ש"תפרו לו תיק". הפללת שווא משמשת כמרכיב מרכזי בסרטים זהות במלכודת, סודות אל איי, משימה בלתי אפשרית, צעקה 4; בסדרות הטלוויזיה נמלטים, משפחת סימפסון; ובספרים רבים, למשל הארי פוטר והאסיר מאזקבאן.

דוגמה לעלילה שבמרכזה הפללה כזו היא הסרט "הנמלט" משנת 1993, המבוסס על סדרת טלוויזיה באותו שם. כוכב הסרט, המגולם על ידי האריסון פורד, הוא רופא המנסה להוכיח שהוא לא הרג את אשתו, אלא אדם אחר שמנסה להפליל אותו.

דוגמה נוספת היא סדרת הטלוויזיה 24. בעונה הראשונה, גיבור הסדרה ג'ק באואר חייב להגן על הסנאטור דייוויד פאלמר ממזימת התנקשות, אך אחד ממתנגדיו של פאלמר "תופר תיק" לבאואר, וגורם לפאלמר לחשוד בו. גם בעונות מאוחרות יותר של הסדרה נתקל באואר במקרים של הפללת שווא.

ראו גם
------

* תלונת שווא
* אונס בדוי
* עדות שקר

הערות שוליים
------------

1. ↑  ג'ו היל, באתר התוכנית "חיים של אחרים" ששודרה בגלי צה"ל, ‏22 בנובמבר 2015.
2. ↑  נחום רקובר "המשפט העברי בחקיקת הכנסת – המקורות היהודיים בשילובם בדיוני הכנסת ובחוקי מדינת ישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 612-619: הצעת חוק לתיקון דיני העונשין (ראיות כוזבות), באתר דעת.
**בובי ג'קסון** (באנגלית: **Bobby Jackson;** נולד ב-13 במרץ 1973 בסולסברי, צפון קרוליינה) הוא כדורסלן עבר אמריקאי ששיחק בעמדות הרכז והקלע.

קריירה ב-NBA
------------

לפני הקריירה המקצועית שלו שיחק ג'קסון ב"מכללה הקהילתית של מערב נברסקה" ולאחר מכן באוניברסיטת מינסוטה. בשנת 1997 נבחר בבחירה ה-23 בדראפט ה-NBA על ידי קבוצת סיאטל סופרסוניקס ומיד הועבר בטרייד לדנוור נאגטס. בעונת הרוקי שלו קלע ג'קסון 11.6 נקודות ומסר 4.7 אסיסטים בממוצע למשחק ובסיומה נבחר לחמישיית הרוקיז השנייה של העונה. למרות היכולת הטובה שהציג, נשלח ג'קסון בינואר 1999 למינסוטה טימברוולבס, כחלק מטרייד משולש עם טורונטו ראפטורס. לאחר שתי עונות בינוניות במינסוטה בהן קלע 5.9 נקודות למשחק בלבד, חתם באוגוסט 2000 בסקרמנטו קינגס, בה הציג את היכולת הטובה בקריירה.

במשך חמש עונותיו עם הקינגס שימש כמחליפו של מייק ביבי בעמדת הרכז, ולעיתים הוצב גם בעמדת הקלע, למרות גובהו הנמוך יחסית (1.85 מטרים). בתקופתו בסקרמנטו עזר לקבוצה להעפיל לשלב הפלייאוף בכל אחת מהעונות, כשבעונת 2001/2002 הגיעה הקבוצה עד גמר המערב, בו הפסידה לאלופה שבדרך לוס אנג'לס לייקרס בתוצאה 3–4. בעונת 2002/2003 קלע ג'קסון שיא קריירה של 15.2 נקודות בממוצע למשחק, ובסיום העונה זכה בפרס השחקן השישי של העונה ב-NBA.

ב-2 באוגוסט 2005 נשלח בטרייד לממפיס גריזליס, יחד עם גרג אוסטרטאג, בתמורה לבונזי ולס. לאחר עונה אחת בממפיס חתם ג'קסון בניו אורלינס הורנטס, ובמהלך עונת 2007/2008 הועבר בטרייד ליוסטון רוקטס. ב-14 באוגוסט 2008 נשלח בחזרה לסקרמנטו כחלק מטרייד שהעביר את רון ארטסט לרוקטס.

ב-11 בינואר 2010 שוחרר ג'קסון מהקינגס, ובאוקטובר 2010 הודיע רשמית על פרישה ממשחק, בגיל 37. לאורך הקריירה העמיד ג'קסון ממוצעים של 9.7 נקודות, 3.1 ריבאונדים ו-2.6 אסיסטים למשחק.

קריירת אימון
------------

בתחילת עונת 2011/2012 מונה לעוזר מאמן בסקרמנטו קינגס, תחת המאמן פול וסטפאל. לאחר עונה אחת, כשהוחלף וסטפאל במייק מלון, הודיעה הקבוצה על סיום תפקידו של ג'קסון בקבוצה.

ב-9 בספטמבר 2013 הצטרף ג'קסון לצוות המקצועי של מינסוטה טימברוולבס כעוזר לפיתוח שחקנים.

קישורים חיצוניים
----------------

ויקישיתוף מדיה וקבצים בנושא **בובי ג'קסון** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. 1 2  ממוצעי הקריירה של ג'קסון ב-NBA, באתר basketball-reference.com
2. ↑  ג'קסון נשלח בטרייד לסקרמנטו קינגס, באתר sacbee.com
3. ↑  ג'קסון ממונה לעוזר מאמן בסקרמנטו קינגס, באתר espn.com
4. ↑  ג'קסון מודח מתפקידו בקינגס, באתר insidehoops.com
5. ↑  ג'קסון מצטרף לצוות המקצועי של הטימברוולבס, באתר nba.com

| השחקן השישי של העונה ב-NBA |
| --- |
| 

|  |
| --- |
| 1983: ג'ונס • 1984: מקהייל • 1985: מקהייל • 1986: וולטון • 1987: פירס • 1988: טארפלי • 1989: ג'ונסון • 1990: פירס • 1991: שרמפף • 1992: שרמפף • 1993: רובינסון • 1994: קרי • 1995: מייסון • 1996: קוקוץ' • 1997: סטארקס • 1998: מאנינג • 1999: ארמסטרונג • 2000: רוג'רס • 2001: מקי • 2002: ויליאמסון • 2003: ג'קסון • 2004: ג'יימיסון • 2005: גורדון • 2006: מילר • 2007: ברבוזה • 2008: ג'ינובילי • 2009: טרי • 2010: קרופורד • 2011: אודום • 2012: הארדן • 2013: סמית' • 2014: קרופורד • 2015: ויליאמס • 2016: קרופורד • 2017: גורדון • 2018: ויליאמס • 2019: ויליאמס • 2020: הארל • 2021: קלארקסון • 2022: הירו • 2023: ברוגדון |

 |
פירוש נוסף ערך זה עוסק בהגדרת המושג הכללי "הפשטה". אם התכוונתם למשמעות אחרת, ראו אבסטרקט.

הציור משמאל מהווה הפשטה מסוימת של הציור מימין
"**קומפוזיציה X**", וסילי קנדינסקי, 1939
**הפשטה** (בלועזית: **אַבְּסְטְרַקְצִיָּיה**) היא פעולה מחשבתית, הכוללת הגדרה ושימוש במושג חדש, המבטא מכנה משותף של מושגים קיימים. ההפשטה מאפשרת להתייחס לעניין מסוים, בהקשר רצוי ותוך התעלמות מתכונות הפרטים שאינן רלוונטיות להקשר.

לדוגמה המושג "אדם" הוא הפשטה של הרבה סוגים של בני אדם (נשים, גברים, נוצרים, מוסלמים וכו'). כאשר טוענים טענה המשתמשת במושג המופשט, כמו "לכל אדם מגיע חופש דיבור" מתייחסים למכנה המשותף, ומתעלמים מתכונות הפרטים שאינן מעניינות בהקשר זה. בדוגמה שניתנה, ל**אדם** מגיע חופש, ללא קשר למגדרו, דתו או תכונותיו האחרות.

הפשטה בעולם העיצוב והאמנות החזותית
----------------------------------

הפשטה משמשת אמנים ומעצבים על מנת להביע מושגים רעיוניים בכלים ויזואליים. אין הכוונה לשימוש בסמלים אלא בשימוש בצורות מופשטות, זאת אומרת צורות שלא ניתן להגדיר אותן באמצעות מושג קונקרטי. דוגמה לכך ניתן למצוא ביצירות רבות של הציירים וסילי קנדינסקי וג'קסון פולוק.

הפשטה צורנית היא תהליך ויזואלי המבטא הפחתה של המאפיינים הצורניים של אובייקט קיים. מעצבים ואמנים משתמשים בהפשטה צורנית על מנת לקשר אסוציאטיבית בין היצירה לבין ההשראה שלה, לעיתים על מנת להצביע על תכונות נוספות של היצירה. באופן זה משתמש הצייר סלבדור דאלי בדימוי ויזואלי מופשט של פניו בציוריו.
הפשטה גאומטרית היא הפשטה המבוססת על צורות גאומטריות.

הפשטה בפסיכולוגיה
-----------------

בתאוריות קוגניטיביות העוסקות בהתפתחות - ההפשטה היא פעולה מחשבתית המאפשרת לאדם לחשוב על האפשרי ולא רק על הממשי, ומכאן לעסוק בתפיסות עולם, עקרונות, ומושגים מופשטים. על פי תיאורית ההתפתחות של ז'אן פיאז'ה, יכולת חשיבה זו מתאפשרת החל מגיל 12 או 13 ועד אז יכול הילד לעסוק במושגים קונקרטיים בלבד. פיאז'ה מציין שישנן תרבויות פרימיטיביות ששלב זה אינו בא בהן לידי ביטוי, וכן שלא כל מתבגר ומבוגר זוכה להגיע לרמת חשיבה זו.

הפשטה במתמטיקה
--------------

 ערך מורחב – **הפשטה (מתמטיקה)**  

במתמטיקה, הפשטה היא הליך מרכזי של זיקוק התכונות העקרוניות של אובייקט נחקר וזניחת תכונות אחרות ממשיות שלו שבמסגרתן נחקר במקור.

הפשטה במדעי המחשב
-----------------

 ערך מורחב – **אבסטרקציה (מדעי המחשב)**  

רעיון ההפשטה הוא אחד מהרעיונות הנשקלים בעת כתיבת אלגוריתם ליישום או תוכנית. משמעות הרעיון הוא פירוק משימה מסובכת לכמה חלקים הניתנים לפתרון פשוט ויעיל ככל האפשר, ולישמם בעיקר כפונקציות, כאשר ישנה פונקציה אחת המחברת ביניהם.

הערות
-----

המימרה "הפשטה היא בורות בררנית" (או "הפשטה היא בורות סלקטיבית") מבליטה את האספקט של ההתעלמות מהפרטים שאינם רלוונטיים בהקשר המופשט.

יש לשים לב להבדל בין מושג ההפשטה למושג הפשטנות ומושג הפשטות. יש להבדיל בין המושג הפשטה למושג ייצוג, באופן שסמל יוצר סימון של אובייקט.

ראו גם
------

* אמנות מופשטת

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הפשטה** |
| ויקישיתוף תמונות ומדיה בוויקישיתוף: **הפשטה** |

* הפשטה, באתר אנציקלופדיה בריטניקה (באנגלית)
* הפשטה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292960905171
* BNC: 000000038
* BnF: cb119667892 (data)
* GND: 4141162-6
* LCCN: sh85000258
* NKC: ph202178

 |
ביצים בנוסח בנדיקט
**ביצים בנוסח בנדיקט** הוא מאכל הכולל שני חצאי מאפין אנגלי, מעליהם בייקון מעושן או האם, ביצים עלומות ורוטב הולנדז.

ישנן גרסאות שונות באשר למקור המאכל:

בריאיון עיתונאי משנת 1942 סיפר למואל בנדיקט, סוכן וול סטריט בגמלאות, כי בשנת 1894 נכנס למלון וולדורף-אסטוריה ברצותו להיפטר מחמרמורת הבוקר שחש, והזמין קלי עם חמאה, ביצים עלומות, בייקון מטוגן פריך ורוטב הולנדז. רב המלצרים התרשם מאוד מהארוחה המוזמנת, הוסיף אותה לתפריטי ארוחת הבוקר וארוחת הצהריים והחליף את הקלי במאפין אנגלי קלוי ואת הבייקון בהאם.

בספטמבר 1967 כתב קרייג קלייבורן טור בניו יורק טיימס על מכתב שקיבל מאדוארד מונטגומרי, אמריקאי שחי אז בצרפת. במכתב הוא טען כי יוצר המאכל הוא קומודור בנדיקט, בנקאי ובעל יאכטה, שנפטר ב-1920 בגיל 86. מונטגומרי הציג מתכון לביצים בנוסח בנדיקט, שטען כי קיבל מאמו שקיבלה אותו מאחיה, שהיה ידיד של הקומודור.

לאחר פרסום הטור התקבלה בעיתון תגובתה של מייבל בולטר, שאישרה את הטענה, וסיפרה כי מר וגברת בנדיקט נהגו לסעוד בקביעות במסעדת דלמוניקו'ס כשגרו בניו יורק בסוף המאה ה-19. באחד הימים שאלה גברת בנדיקט את רב המלצרים האם יש לו משהו חדש להציע, וכשענה לה שהיה מעוניין לשמוע הצעה ממנה, היא הציעה ביצים עלומות על מאפין אנגלי קלוי, עם פרוסת האם דקה, רוטב הולנדז וכמהין מעל.

במסעדות שונות מוגשות גרסאות אחרות של ביצים בנוסח בנדיקט, רובן מכילות ביצים ורוטב הולנדז, ומתווספים רכיבים שונים כגון תרד, תחתיות ארטישוק, אנשובי, סלמון מעושן, אספרגוס ועוד.

ראו גם
------

* ביצים בנוסח סארדו

קישורים חיצוניים
----------------

ויקישיתוף מדיה וקבצים בנושא **ביצים בנוסח בנדיקט** בוויקישיתוף
* יעל שיבולת, ביצה בקן, מאתר "השף הלבן"
* רותי קינן ביצי בנדיקט, באתר ynet
* בני סיידא, ביצים בנוסח בנדיקט, באתר ynet
* מסורת של 178 שנים: מי המציא את מנת ה"אגס בנדיקט" ועל שם מי היא קרויה?, באתר "פורבס ישראל", 14 בספטמבר 2015 סרטונים
* ביצים בנוסח בנדיקט, באתר אנציקלופדיה בריטניקה (באנגלית)

הערות שוליים
------------

1. ↑  מכתב באתר "EGGS BENEDICT NEW YORK"
2. ↑  הטור של קרייג קלייבורן
**ג'ון קרול אלכסי** (באנגלית: **John Carroll Alexy**; נולד ב-19 בינואר 2003) הוא שחיין אמריקאי, 
אלוף העולם (פוקואוקה 2023) במשחה שליחים 4x100 מטר מעורב וסגן אלוף העולם (פוקואוקה 2023) במשחה ל-50 מטר חופשי ובמשחה ל-100 מטר חופשי.

ביוגרפיה
--------

### 2021

באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 סיים במקום עשירי במשחה ל-100 מטר חופשי בתוצאה של 48.82 שניות. בשלב המוקדמות הוא קבע שיא לאומי לנוער של 48.69 שניות, שיפור לשיא בן 6 השנים של קיילב דרסל (48.78 שניות) ועלה מהמקום התשיעי לשלב חצי הגמר. נוסף לכך, הוא סיים במקום 17 במשחה ל-50 מטר חופשי בתוצאה של 22.47 שניות ובמקום 33 במשחה ל-100 מטר גב בתוצאה של 55.47 שניות.

### 2023

#### אלוף עולם

באליפות העולם שנערכה בפוקואוקה, יפן ביולי 2023 זכה ב-5 מדליות, 1 זהב, 3 כסף ו-1 ארד. מדליית זהב במשחה שליחים 4x100 מטר מעורב ביחד עם ראיין מרפי, ניק פינק ודייר רוז בשיא אליפות חדש של 3:27.20 דקות, לפני הרפובליקה העממית של סין (3:29.00 דקות) ואוסטרליה (3:29.62 דקות), כשחיין רביעי הוא קבע ב"זינוק שליחים" תוצאה של 47.00 שניות. מדליות כסף במשחה ל-50 מטר חופשי בשיא אישי חדש של 21.57 שניות, אחרי קמרון מקאבוי מאוסטרליה שקבע שיא אוקיאניה חדש של 21.06 שניות ולפני אלוף העולם היוצא בן פראוד מהממלכה המאוחדת (21.58 שניות), במשחה ל-100 מטר חופשי בשיא אישי חדש של 47.31 שניות, אחרי קייל צ'למרס מאוסטרליה (47.15 שניות) ולפני מקסים גרוסה מצרפת (47.42 שניות) ובמשחה שליחים משולב 4x100 מטר חופשי ביחד עם מאט קינג, אבי וייצל וקייט דאגלס בתוצאה של 3:20.82 דקות, אחרי אוסטרליה שקבעה שיא עולם חדש של 3:18.83 דקות ולפני הממלכה המאוחדת (3:21.68 דקות), כשחיין ראשון הוא קבע תוצאה של 47.68 שניות. מדליית ארד במשחה שליחים 4x100 מטר חופשי ביחד עם ראיין הלד, כריס ג'ואיליאנו ומאט קינג בתוצאה של 3:10.81 דקות, אחרי אוסטרליה (3:10.16 דקות) ואיטליה (3:10.49 דקות). כשחיין שני הוא שחה ב"זינוק שליחים" תוצאה של 47.56 שניות.

שיאים אישיים
------------

### בריכה אולימפית

* 50 מטר חופשי: 21.57 שניות (2023)
* 100 מטר חופשי: 47.31 שניות (2023)
* 50 מטר גב: 25.14 שניות (2023)
* 100 מטר גב: 55.47 שניות (2021)

### בריכת 25 מטר

### בריכת 25 יארד

* 50 יארד חופשי: 18.77 שניות (2023)
* 100 יארד חופשי: 40.88 שניות (2023)
* 100 יארד גב: 45.62 שניות (2023)

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* ג'ק אלכסי, באתר SwimSwam